
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 83
                                                              din 30 aprilie 2020
privind concesionarea imobilului „Turnul Fierarilor” - monument istoric,

parte din ansamblul fortificațiilor Cetății Municipiului Sighișoara

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 7.480/10.03.2020 şi la Consiliul Local Sighișoara cu nr. 9.701/10.04.2020, de referatul de aprobare, înregistrat cu nr. 7.482/10.03.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere faptul că, imobilul „Turnul Fierarilor”, monument istoric parte din ansamblul fortificațiilor Cetății Sighișoara, situat în Municipiul Sighișoara, Piața Muzeului nr. 9, identificat prin C.F. nr. 51210 Sighișoara (nr. C.F. vechi: 5387, nr. topografic 208), nr. cadastral 51210 și 51210-C1, aparține domeniului public al Municipiului Sighișoara;

Având în vedere faptul că, în prezent, imobilul „Turnul Fierarilor” găzduiește în mod gratuit expoziții de pictură și sculptură ale unor artiști plastici sighișoreni;

Având în vedere faptul că la Municipiul Sighișoara au fost depuse, în cursul anului 2019, două solicitări de concesionare pentru imobilul „Turnul Fierarilor”;

Având în vedere necesitatea dinamizării, diversificării și îmbogățirii ofertei turistice pentru creșterea atractivității Municipiului Sighișoara și, deci a dezvoltării economice a orașului;

Ținând cont de prevederile Legii nr. 422/2001 privind protejarea monumentelor istorice, republicată, cu modificările și completările ulterioare, în special cele ale art. 4, alin. (2), care stipulează faptul că: „Monumentele istorice proprietate publică a statului sau a unităţilor administrativ-teritoriale sunt inalienabile, imprescriptibile şi insesizabile; aceste monumente istorice pot fi date în administrare instituţiilor publice, pot fi concesionate, date în folosinţă gratuită instituţiilor de utilitate publică sau închiriate, în condiţiile legii, cu avizul Ministerului Culturii şi Cultelor sau, după caz, al serviciilor publice deconcentrate ale Ministerului Culturii şi Cultelor”;

Având în vedere avizul Ministerului Culturii și Cultelor pentru concesionarea imobilului „Turnul Fierarilor” cu nr. 98/PP/2020, înregistrat la Municipiul Sighișoara cu nr. 6.679/04.03.2020;

Având în vedere Obligația privind folosința monumentului istoric nr. 1 din 07.01.2020 – Turnul Fierarilor, emisă de Direcția Județeană pentru Cultură Mureș, document înregistrat la Municipiul Sighișoara cu nr. 2.103/23.01.2020;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 302 - 331 din aceasta;

Având în vedere prevederile Ordonanței Guvernului nr. 21/2006 privind regimul concesionării monumentelor istorice, cu modificările și completările ulterioare;

Având în vedere prevederile Ordonanţei Guvernului nr. 47/2000 privind stabilirea unor măsuri de protecţie a monumentelor istorice care fac parte din Lista patrimoniului mondial, cu modificările și completările ulterioare;

Având în vedere prevederile Hotărârii Guvernului nr. 1268/2010 privind aprobarea Programului de protecţie şi gestiune a monumentelor istorice înscrise în Lista patrimoniului mondial, cu modificările și completările ulterioare;

Având în vedere prevederile Ordinului Ministerului Culturii și Cultelor nr. 2314/2004 privind aprobarea Listei monumentelor istorice, actualizată, şi a Listei monumentelor istorice dispărute;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările și completările ulterioare;
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere că în urma concesionării imobilului „Turnul Fierarilor”, nu sunt afectate planurile de sistematizare, că acesta nu face obiectul Legii nr. 10/2001, republicată, cu modificările ulterioare și al Legii nr. 247/2005, precum și a faptului că prin această concesiune se aduc venituri suplimentare la bugetul local;

Ținând cont de prevederile Legii nr. 52/2003 privind transparenţa decizională în administraţia publică, republicată;
Având în vedere Raportul de specialitate al Direcției Administrarea Patrimoniului, înregistrat cu nr. 7.481/10.03.2020, prin care se propune concesionarea imobilului „Turnul Fierarilor” - monument istoric, parte din ansamblul fortificațiilor Cetății Municipiului Sighișoara;
Având în vedere avizele favorabile ale tuturor comisiilor pe domenii de specialitate;
În temeiul art. 108 și art. 129 (1), (2) lit. „c” și (6) lit. „a”, (14), art. 139 (1) și (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E :
Art. 1. Se aprobă concesionarea prin licitaţie publică a imobilului „Turnul Fierarilor”, monument istoric parte din ansamblul fortificațiilor Cetății Sighișoara, situat în Municipiul Sighișoara, Piața Muzeului nr. 9, identificat prin C.F. nr. 51210 Sighișoara (nr. C.F. vechi: 5387, nr. topografic 208), nr. cadastral 51210 și 51210-C1, aparținând domeniului public al Municipiului Sighișoara, astfel cum este prezentat în anexa  nr. 1 la prezenta hotărâre.

Art. 2. Se aprobă Studiul de oportunitate întocmit în vederea concesionării imobilului „Turnul Fierarilor”, monument istoric parte din ansamblul fortificațiilor Cetății Sighișoara, situat în Municipiul Sighișoara, Piața Muzeului nr. 9, identificat prin C.F. nr. 51210 Sighișoara (nr. C.F. vechi: 5387, nr. topografic 208), nr. cadastral 51210 și 51210-C1, anexa nr. 2 la prezenta hotărâre.

Art. 3. Se aprobă documentația de atribuire a contractului de concesiune: caietul de sarcini cu instrucțiunile pentru ofertanți și contractul cadru de concesiune, anexele nr. 3 și, respectiv, nr. 4 la prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcția Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  

           Toth Tivadar       
                                         Contrasemnează pentru legalitate

                                                                                             SECRETARUL GENERAL al municipiului,


                      Bizo Anca
(Prezenta s-a adoptat cu 11 voturi ”pentru”, 6 voturi ”împotrivă” și 2 ”abțineri”) 
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic.
12 ex.

B.A. 

